
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 970 

29 Ιουνίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Συμβουλίου Ιθαγένειας του Υπουργείου 
Εσωτερικών, Δημόσιας Διοίκησης και Αποκέντρω¬ 
σης για τη χρονική περίοδο από 1.1.2004 έως 

31.12.2005. 1 

Χορήγηση άδειας εγκατάστασης στην Α.Ε. Δ.ΕΠ.Α. για 
την κατασκευή στην περιοχή του Δήμου Θηβαίων 


αγωγού μεταφοράς φυσικού αερίου καθώς και των 
βοηθητικών αυτού εγκαταστάσεων, για την τροφο¬ 
δοσία με φυσικό αέριο του Σταθμού Ηλεκτροπαρα¬ 
γωγής «ΗΡΩΝ». 2 

Αύξηση των καταβαλλόμενων συντάξεων του Ταμείου 
Επικουρικής Ασφάλισης και Πρόνοιας Προσωπι¬ 
κού Ε.Ρ.Τ. και Τουρισμού (Τ.Ε.Α.Π.Π.Ε.Ρ.Τ.Τ.) για 

το έτος 2004. 3 

Χορήγηση επιδόματος θέρους στους συνταξιούχους 
του Ταμείου Επικουρικής Ασφάλισης Αρτοποιών.. 4 

Αύξηση του αριθμού Α'/θμιων Ε.Ε.Δ.Α. στην περιοχή 
αρμοδιότητας Ν. Κυκλάδων και Β'θμιων 
Ε.Ε.Δ.Α.στην περιφέρεια του Εφετείου Αιγαίου.... 5 


Κανονισμός Ακροάσεων της Εθνικής Επιτροπής Τηλε¬ 
πικοινωνιών και Ταχυδρομείων (Ε.Ε.Τ.Τ.) επί ζητη¬ 
μάτων παροχής ταχυδρομικών υπηρεσιών, καθώς 
και καθορισμός του είδους και της διαδικασίας διε¬ 


νέργειας ερευνών ή άλλων ελεκτικών πράξεων από 
την ίδια αρχή, για τη διαπίστωση παραβάσεων του 

Ν. 2668/1998. 6 

Συγκρότηση Κλιμακίου ελέγχου Αλιευτικών Προϊό¬ 
ντων στο Ν. Μεσσηνίας. 7 

Μεταβίβαση αρμοδιοτήτων στον Αντιπρόεδρο του Δι¬ 
οικητικού Συμβουλίου του Εθνικού Οργανισμού 

Φαρμάκων. 8 

Μεταβίβαση αρμοδιοτήτων στους Διευθυντές του 
Εθνικού Οργανισμού Φαρμάκων. 9 


ΑΠΟΦΑΣΕΙ Σ 

Αριθ.Φ 14532/9897/2004 (1) 

Συγκρότηση Συμβουλίου Ιθαγένειας του Υπουργείου 
Εσωτερικών, Δημόσιας Διοίκησης και Αποκέντρωσης 
για τη χρονική περίοδο από 1.1.2004 έως 31.12.2005. 

Ο ΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις των άρθρων 52 και 53 του Π. Δ/τος 
49/1988 (ΦΕΚ 18/19.1.1988 τ. Α') όπως συμπληρώθηκε με 
το Π.Δ. 233/1991 (ΦΕΚ 88/21.6.1991 τ.Α'). 

2. Τις διατάξεις των Νόμων 1232,1320/1982 και 
1599/1986. 

3. Τις διατάξεις του άρθρου 2 του Ν. 2993/2002 (ΦΕΚ 58 
τ.Α'). 

4. Την διάταξη της παρ. 5 του άρθρου 38 του Ν. 3086/ 
2002 (ΦΕΚ 324 τ.Α') 

5. Την αριθμ. 32489/26.4.1982 κοινή απόφαση των 
Υπουργών Προεδρίας της Κυβέρνησης και Εσωτερικών 
"Περί αναμορφώσεως συλλογικών οργάνων γνωμοδοτι- 
κής και αποφασιστικής αρμοδιότητας του Υπουργείου 
Εσωτερικών". 

6. Την αριθμ. ΔΙΔΚ/Φ. 1/2/6139/23.3.2004 κοινή απόφα¬ 
ση του Πρωθυπουργού και του Υπουργού Εσωτερικών 
Δημόσιας Διοίκησης & Αποκέντρωσης για ανάθεση αρμο¬ 
διοτήτων Υπουργού Εσωτερικών Δημόσιας Διοίκησης & 
Αποκέντρωσης στον Υφυπουργό Αθ. Νάκο που δημοσι- 
εύθηκε στο ΦΕΚ 527/Β/24.3.2004. 

7. Το υπ’ αριθμ. 25528/29.3.2004 έγγραφο του Νομικού 
Συμβουλίου του Κράτους και το υπ’ αριθμ. 1263/ 
17.5.2004 έγγραφο του Πανεπιστημίου Αθηνών, αποφα¬ 
σίζουμε: 

Συγκροτούμε το Συμβούλιο Ιθαγένειας του Υπουργείου 
Εσωτερικών, Δημόσιας Διοίκησης & Αποκέντρωσης για 
τη χρονική περίοδο από 1.1.2004 έως 31.12.2005 αποτε- 
λούμενο από τους: 

































12320 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Τον Γενικό Γραμματέατου Υπουργείου Εσωτερικών, 
Δημόσιας Διοίκησης & Αποκέντρωσης, Βεζυργιάννη 
Αθανάσιο, ως Πρόεδρο του Συμβουλίου. 

2. Τον Μαυρίκα Νικόλαο, Νομικό Σύμβουλο του Νομι¬ 
κού Συμβουλίου του Κράτους που υπηρετεί στο 
ΥΠ.ΕΣ.Δ.Δ.Α. ως τακτικό μέλος, αναπληρούμενο από τον 
Δελαπόρτα Σπυρίδωνα, Νομικό Σύμβουλο του Νομικού 
Συμβουλίου του Κράτους που υπηρετεί στο Γ ραφείο Φο¬ 
ρολογίας. 

3. Τον Δροσογιάννη Ηλία, Νομικό Σύμβουλο του Νομι¬ 
κού Συμβουλίου του Κράτους που υπηρετεί στο Υ.ΕΘ.Α. 
ως τακτικό μέλος, αναπληρούμενο από τον Καραγιάννη 
Αλέξανδρο που υπηρετεί στην Κεντρική Υπηρεσία του 
Νομικού Συμβουλίου του Κράτους. 

4. Τον Βρέλλη Σπυρίδωνα, καθηγητή του Ιδιωτικού Διε¬ 
θνούς Δικαίου, στο Πανεπιστήμιο Αθηνών, ως τακτικό μέ¬ 
λος, αναπληρούμενο από την Μουστάίρα Ελένη, Επίκου¬ 
ρη καθηγήτριατου Συγκριτικού Δικαίου στο ίδιο Πανεπι¬ 
στήμιο. 

5. Τον Κιντή Κων/νο, Προϊστάμενο της Δ/νσης Αστικής & 
Δημοτικής Κατάστασης του ΥΠ.ΕΣ.Δ.Δ.Α., κλάδου ΠΕ Δι¬ 
οικητικού ως τακτικό μέλος, αναπληρούμενο απάτην Αυ- 
ρηλιώνη Βασιλική, Προϊσταμένη της Δ/νσης Διοίκησης, 
κλάδου ΠΕ Διοικητικού. 

6. Τον Σιακαβάρα Αντώνιο, Προϊστάμενο της Δ/νσης 
Οργάνωσης & Λειτουργίας ΟΤΑ του ΥΠ.ΕΣ.Δ.Δ.Α , κλά¬ 
δου ΠΕΔιοικητικού ωςτακτικό μέλος με αναπληρωτή τον 
Παρούση Ευάγγελο, Προϊστάμενο της Δ/νσης Οργάνω¬ 
σης & Απλούστευσης Διαδικασιών του ΥΠ.ΕΣ.Δ.Δ.Α, κλά¬ 
δου ΠΕ Διοικητικού. 

Τα θέματα του Συμβουλίου Ιθαγένειας εισηγείται χωρίς 
δικαίωμα ψήφου η Προϊσταμένη του Α' Τμήματος Ιθαγέ¬ 
νειας της Δ/νσης Αστικής & Δημοτικής Κατάστασης του 
ΥΠ.ΕΣ.Δ.Δ.Α. Ουλή Αικατερίνη, αναπληρούμενη από τον 
νόμιμο αναπληρωτή της. 

Γραμματέας του Συμβουλίου ορίζεται η Τζήμα Ιωάννα, 
υπάλληλος του Α’ Τμήματος Ιθαγένειας της Δ/νσης Αστι¬ 
κής & Δημοτικής Κατάστασης με αναπληρώτρια την κα 
Παπάζογλου Αγγελική, υπάλληλο του ιδίου Τμήματος της 
ως άνω Διεύθυνσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μάίου 2004 

Ο ΥΠΟΥΡΓΟΣ 

ΠΡΟΚΟΠΗΣ ΠΑΥΛΟΠΟΥΛΟΣ 
-♦- 

Αριθ. Δ3/Α/8786 (2) 

Χορήγηση άδειας εγκατάστασης στην Α.Ε. Δ.ΕΠ.Α. για 
την κατασκευή στην περιοχή του Δήμου Θηβαίων αγω¬ 
γού μεταφοράς φυσικού αερίου καθώς και των βοη¬ 
θητικών αυτού εγκαταστάσεων, για την τροφοδοσία 
με φυσικό αέριο του Σταθμού Ηλεκτροπαραγωγής 
«ΗΡΩΝ». 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Την απόφαση με αριθμό Δ3/Φ.6.4/12847/1.6.1994 
(ΦΕΚ 443/Β/13.6.1994) του Υπουργείου Βιομηχανίας, 
Ενέργειας και Τεχνολογίας "Άδεια εγκατάστασης του Συ¬ 
στήματος Μεταφοράς Φυσικού Αερίου (αγωγός, κλάδοι 


και υπέργειες εγκαταστάσεις φυσικού αερίου) πλην του 
κλάδου Λαυρίου, της ΔΕΠΑ από τα ελληνοβουλγαρικά 
σύνορα μέχρι τις εγκαταστάσεις της νήσου Ρεβυθού- 
σας". 

2. Την απόφαση με αριθμό Δ3/Α/8678/7.6.1999 (ΦΕΚ 
1252/Β/17.6.1999) του Υπουργείου Ανάπτυξης "Παράτα¬ 
ση ισχύος της άδειας εγκατάστασης του Συστήματος Με¬ 
ταφοράς Φυσικού Αερίου της Δ.ΕΠ.Α. Α.Ε." 

3. Την αίτηση με αριθμό 602079/14.5.2004 (αριθ. 
πρωτ.Υπουργείου Ανάπτυξης 8786/20.5.2004) της ΔΕΠΑ 
Α.Ε., με την οποία η εταιρεία έχει ζητήσει την επέκταση 
της προαναφερομένης άδειας εγκατάστασης για την κα¬ 
τασκευή στην περιοχή του Δήμου Θηβαίων αγωγού μετα¬ 
φοράς φυσικού αερίου καθώς και των βοηθητικών αυτού 
εγκαταστάσεων, γιατηντροφοδοσία με φυσικό αέριο του 
Σταθμού Ηλεκτροπαραγωγής "ΗΡΩΝ". 

4. Την κοινή υπουργική απόφαση με αριθμό 33845/ 
11.5.1994 "Έγκριση περιβαλλονικών όρων για τον αγωγό 
φυσικού αερίου και τους κλάδους του πλην του κλάδου 
Λαυρίου, από τα ελληνοβουλγαρικά σύνορα μέχρι τις 
εγκαταστάσεις της νήσου Ρεβυθούσας". 

5. Το έγγραφο με αριθμό 123049/5.3.2004 της ΕΥΠΕ, με 
το οποίο εγκρίθηκε η παράταση ισχύος της προαναφερο¬ 
μένης κοινή υπουργική απόφαση μέχρι την 30.6.2009. 

6. Το έγγραφο με αριθμό 124247/26.3.2004 της ΕΥΠΕ, 
σύμφωνα με το οποίο για την υπόψη μικρή επέκταση του 
δικτύου δεν απαιτείται νέα διαδικασία έγκρισης περιβαλ¬ 
λοντικών όρων. 

7. Τα υποβληθέντα σχεδιαγράμματα, τεχνικό υπόμνη¬ 
μα, υπεύθυνες δηλώσεις ανάθεσης και ανάληψης της 
μελέτης και επίβλεψης της κατασκευής του έργου, το δι¬ 
πλότυπο είσπραξης 205.43 ευρώ της ΔΟΥ Χολαργού με 
αριθμό ΣΤ 6295787/2371/20.5.2004 και την απόδειξη εί¬ 
σπραξης 4.41 ευρώ υπέρ ΤΣΜΕΔΕ και ΕΜΠ της Εθνικής 
Τραπέζης της Ελλάδος με αριθμό 0740109/15.6.2004. 

8. Το Νόμο 2115/1993 και ειδικότερα το άρθρο 29 αυ¬ 
τού, σύμφωνα με το οποίο είναι δυνατό να δοθεί άδεια 
εγκατάστασης και λειτουργίας για κάθε έργο μεταφοράς, 
αποθήκευσης, μέτρησης και διανομής του φυσικού αερί¬ 
ου, του οποίου η ανέγερση και η επέκταση εμπίπτει στην 
αρμοδιότητα της ΔΕΠΑ Α.Ε., κατά παρέκκλιση από κάθε 
κείμενη διάταξη. 

9. Το Νόμο 2516/97 και τα Π.Δ. 381/89 και 27/96. 

10. Την από 4-6-2004 έκθεση αυτοψίας. 

11. Την απόφαση με αριθμό Δ15/Α/Φ. 19/8742/ 
19.5.2004 του Υφυπουργού Ανάπτυξης "Μεταβίβαση 
στον Γενικό Γραμματέα του Υπουργείου Ανάπτυξης του 
δικαιώματος υπογραφής με εντολή Υφυπουργού", απο¬ 
φασίζουμε: 

Χορηγούμε στη Δημόσια Επιχείρηση Αερίου (ΔΕΠΑ) 
Α.Ε. επέκταση της άδειας εγκατάστασης του κλάδου 
Λαυρίου του Συστήματος Μεταφοράς Φυσικού Αερίου 
(απόφαση με αριθμό Δ3/Α/12117/4.7.1997 του Υπουργεί¬ 
ου Ανάπτυξης) για την κατασκευή στην περιοχή του Δή¬ 
μου Θηβαίων αγωγού μεταφοράς φυσικού αερίου μή¬ 
κους 680 μέτρων περίπου, διαμέτρου 14 ιντσών και πίε¬ 
σης σχεδιασμού 70 όεΓ καθώς και των βοηθητικών αυτού 
εγκαταστάσεων, γιατηντροφοδοσία με φυσικό αέριο του 
Σταθμού Ηλεκτροπαραγωγής "ΗΡΩΝ", σύμφωνα με τα 
υποβληθέντα σχεδιαγράμματα, τεχνικά υπομνήματα και 
λοιπά δικαιολογητικά. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Κατά τα λοιπά ισχύουν οι όροι και προϋποθέσεις που 
περιλαμβάνονται στην προαναφερόμενη άδεια εγκατά¬ 
στασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2004 
Με εντολή Υφυπουργού 
Ο Γενικός Γραμματέας 
Ν. ΣΤΕΦΑΝΟΥ 
-♦- 

Αριθ. Φ.20156/10413/459 (3) 

Αύξηση των καταβαλλόμενων συντάξεων του Ταμείου 

Επικουρικής Ασφάλισης και Πρόνοιας Προσωπικού 

Ε.Ρ.Τ. και Τουρισμού (Τ.Ε.Α.Π.Π.Ε.Ρ.Τ.Τ.) για το έτος 

2004. 

Ο ΥΦΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 2084/ 
1992 (Α' 165)" Αναμόρφωση της Κοινωνικής Ασφάλισης 
και άλλες διατάξεις " σε συνδυασμό με τις διατάξεις της 
παρ.6 του άρθρου 8 του Ν. 2335/1995. 

2. Τις διατάξεις του άρθρου 29 Α’ του Ν.1558/1985 
(Α' 137) όπως προστέθηκε με το άρθρο 27 του Ν. 2081/ 
1992 (Α' 154) και τροποποιήθηκε με το άρθρο 1 του Ν. 
2469/1997 (Α'38). 

3. Τις διατάξεις του άρθ. 30 του Ν. 1027/1980, όπως έχει 
αντικατασταθείμετοάρθ. 7του Ν. 1275/1982 (Α' 100) και 
συμπληρώθηκε με τις διατάξεις του άρθ. 43 του Ν. 
1469/1984 (Α'111). 

4. Τις αριθ. 80015/22.4.2004 (Β' 598) και 80026/ 9.6.2004/ 
Β' 883) κοινές αποφάσεις του Πρωθυπουργού και του 
Υπουργού Απασχόλησης και Κοινωνικής Προστασίας 
Ανάθεση αρμοδιοτήτων στους Υφυπουργούς Απασχό¬ 
λησης και Κοινωνικής Προστασίας 11 . 

5. Το 5711/26/29.1.2004 έγγραφο του Υπουργείου Οι¬ 
κονομίας και Οικονομικών Αύξηση των συντάξεων και 
εφάπαξ παροχών για το έτος 2004". 

6. Την απόφαση του Δ.Σ. του Ταμείου Επικουρικής 
Ασφάλισης και Πρόνοιας Προσωπικού Ε.Ρ.Τ. & Τουρι¬ 
σμού (Τ.Ε.Α.Π.Π.Ε.Ρ.Τ.Τ.) που λήφθηκε κατά την αρ. 
11/17.3.2004 συνεδρίασή του. 

7. Την 8332/119/30.4.2004 οικονομική έκθεση της 
Δ/νσης Αναλογιστικών Μελετώντης Γενικής Γραμματείας 
Κοινωνικών Ασφαλίσεων. 

8. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού του 
Ταμείου Επικουρικής Ασφάλισης και Πρόνοιας Προσωπι¬ 
κού Ε.Ρ.Τ. & Τουρισμού (Τ.Ε.Α.Π.Π.Ε.Ρ.Τ.Τ.), ύψους 
408.000 ευρώ περίπου κατά το τρέχον έτος, για την οποία 
έχει εγγράφει πίστωση στον Κ.Α.Ε 0629 του προϋπολογι¬ 
σμού οικονομικού έτους 2004του Ταμείου, αποφασίζουμε: 

Οι καταβαλλόμενες από το Ταμείο Επικουρικής Ασφά¬ 
λισης και Πρόνοιας Προσωπικού Ε.Ρ.Τ. & Τουρισμού 
(Τ.Ε.Α.Π.Π.Ε.Ρ.Τ.Τ.) συντάξεις στους συνταξιούχους του 
όπως έχουν διαμορφωθεί μέχρι 31.12.2003, αυξάνονται 
από 1.1.2004 ως ακολούθως: 

• Για ποσό σύνταξης έως 300,00 ευρώ, αύξηση 5%. 

• Γιαποσόσύνταξηςπάνωαπό300,01 ευρώ, αύξηση 3%. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2004 

Ο ΥΦΥΠΟΥΡΓΟΣ 

ΝΙΚΟΛΑΟΣ ΑΓΓΕΛΟΠΟΥΛΟΣ 
-♦- 

Αριθ. Φ.20134/13169/580 (4) 

Χορήγηση επιδόματος θέρους στους συνταξιούχους του 
Ταμείου Επικουρικής Ασφάλισης Αρτοποιών. 

Ο ΥΦΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 7 του άρθρου 12 του Π. Δ/τος 
312/1975 (Α'92), όπως αυτό συμπληρώθηκε με το άρθρο 
3του Π. Δ/τος 277/1989 (Α' 131). 

2. Τις διατάξεις του άρθρου 29 Α’ του Ν. 1558/1985 (Α' 
137), όπως προστέθηκε με το άρθρο 27 του Ν. 2081/1992 
(Α’, 154) και τροποποιήθηκε με το άρθρο 1 παρ. 2α του Ν. 
2469/1997 (Α', 38) "Περιορισμός και βελτίωση της αποτελε- 
σματικότητας των κρατικών δαπανών και άλλες διατάξεις". 

3. Τη γνώμη του Δ.Σ. του Ταμείου Επικουρικής Ασφάλι¬ 
σης Αρτοποιών, όπως διατυπώθηκε στην 17η/6/5.5.2004 
συνεδρίασή του. 

4. Την 12243/169/26.5.2004 οικονομική έκθεση της 
Δ/νσης Αναλογιστικών μελετώντης Γ.Γ.Κ.Α. 

5. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη σε βάρος του προϋπολογισμού 
του Ταμείου Επικουρικής Ασφάλισης Αρτοποιών, ύψους 
200 χιλ. ευρώ περίπου, γιάτο τρέχον οικονομικό έτος, γιά 
την οποία έχει εγγράφει πίστωση στον ΚΑΕ 0621. 

6. Τις αριθ. 80015/22.4.2004 (Β',598) και 80026/9.6.2004 
(Β’,883) κοινές αποφάσεις του Πρωθυπουργού και του 
Υπουργού Απασχόλησης και Κοινωνικής Προστασίας 
"Ανάθεση αρμοδιοτήτων στους Υφυπουργούς Απασχό¬ 
λησης και Κοινωνικής Προστασίας", αποφασίζουμε: 

Εγκρίνουμε τη χορήγηση επιδόματος θέρους, ποσού 
ίσου με το μισό της μηνιαίας σύνταξης, στους συνταξιού¬ 
χους του Ταμείου Επικουρικής Ασφάλισης Αρτοποιών μέ¬ 
χρι 30.6.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2004 

Ο ΥΦΥΠΟΥΡΓΟΣ 

ΝΙΚ. ΑΓΓΕΛΟΠΟΥΛΟΣ 
-♦- 

Αριθ. 105866/2114 (5) 

Αύξηση του αριθμού Α'/θμιων Ε.Ε.Δ.Α. στην περιοχή αρ¬ 
μοδιότητας Ν. Κυκλάδων και Β'θμιων Ε.Ε.Δ.Α.στην πε¬ 
ριφέρεια του Εφετείου Αιγαίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ - ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του Ν. 2026/92, (Α43) αρθ. 4 "Ρύθμιση θεμάτων ορ¬ 
γάνωσης και προσωπικού της Δημόσιας Διοίκησης και άλ¬ 
λες διατάξεις. 

β) του Ν. 2503/97 (ΑΊ07) 11 Διοίκηση , οργάνωση , στε- 
λέχωση της περιφέρειας, ρύθμιση θεμάτων για την τοπι¬ 
κή Αυτοδιοίκηση και άλλες διατάξεις" 
γ) του Ν. 998/79, αρθ. 10 παρ. 3 (Α' 289)" Περί προστα¬ 
σίας των δασών και των δασικών εκτάσεων της Χώρας" 
δ) του Π.Δ. 1213/81 (Α 300) "Περί αναδιοργανώσεως 
των δασικών υπηρεσιών του Υπουργείου Γεωργίας" 
ε) του Ν. 2993/2002"τροποποίηση διατάξεωντου Κώδι¬ 
κα Οργανισμού Δικαστηρίων και κατάστασης δικαστικών 
λειτουργών (Κ.Ν. 1756/1988) και του Κώδικα Δικαστικών 
Υπαλλήλων (Κ.Ν. 2812/2000) και άλλες διατάξεις" (Α' 58) 
στ) του Ν. 3208/2003 (ΦΕΚ 303 Α') αρθ. 1 παρ. 5 "Περί 
προστασίας των δασικών οικοσυστημάτων, κατάρτιση 
δασολογίου, ρύθμιση εμπραγμάτων δικαιωμάτων επί δα¬ 
σών και δασικών εν γένει εκτάσεων και άλλες διατάξεις" 

2. α) την με αριθ. 393155/22-9-92 κοινή απόφαση των 
Υπουργών Προεδρίας της Κυβέρνησης, Γ εωργίας και Οι¬ 
κονομικών (Β' 579) " Περιορισμός συλλογικών οργάνων 
του Υπουργείου Γεωργίας" 
β) τα με αριθ. 5275/17.3.2004 και 4965/16.3.2004 έγ¬ 
γραφα της Περιφέρειας Νοτίου Αιγαίου, αποφασίζουμε: 

Την αύξηση του αριθμού των Επιτροπών που προβλέ- 
πονται στο άρθρο ΙΟτου Ν. 998/1979 ως εξής: 

Στο Νομό Κυκλάδων ιδρύονται επιπλέον των ήδη λει- 
τουργουσών 

1) Α'θμια Ε.Ε.Δ.Α. με έδρα τη Σύρο και περιοχή αρμο¬ 
διότητας του πρωτοδικείου Σύρου. 

2) Αθμια Ε.Ε.Δ.Α. με έδρα τη Νάξο και περιοχή αρμο¬ 
διότητας του πρωτοδικείου Νάξου. 

3) Β/θμια Ε.Ε.Δ.Α. Εφετείου Αιγαίου μεέδρατηΣύροκαι 
περιοχή αρμοδιότητας το Ν. Κυκλάδων. 

4) Β/θμια Ε.Ε.Δ.Α. Εφετείου Αιγαίου με έδρατη Μυτιλή¬ 
νη και περιοχή αρμοδιότητας το Βόρειο Αιγαίο (Νομοί Λέ¬ 
σβου, Χίου, Σάμου). 

Οι πρωτοβάθμιες και δευτεροβάθμιες επιτροπές επίλυ¬ 
σης δασικών αμφισβητήσεων θα συγκροτηθούν με από¬ 
φαση του Γ ενικού Γ ραμματέα της Περιφέρειας. 

Από τις διατάξεις αυτής της απόφασης δενπροκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΤΡΟΦΙΜΩΝ 

ΠΡΟΚ. ΠΑΥΛΟΠΟΥΛΟΣ ΣΑΒΒΑΣ ΤΣΙΤΟΥΡΙΔΗΣ 

ΔΙΚΑΙΟΣΥΝΗΣ 

ΑΝΑΣΤΑΣΙΟΣ ΠΑΠΑΛΗΓΟΥΡΑΣ 
-♦- 

Αριθ. 36808/1026 (6) 

Κανονισμός Ακροάσεων της Εθνικής Επιτροπής Τηλεπι¬ 
κοινωνιών και Ταχυδρομείων (Ε.Ε.Τ.Τ.) επί ζητημάτων 
παροχής ταχυδρομικών υπηρεσιών, καθώς και καθο¬ 
ρισμός του είδους και της διαδικασίας διενέργειας 
ερευνών ή άλλων ελεγκτικών πράξεων από την ίδια αρ¬ 
χή, για τη διαπίστωση παραβάσεων του Ν. 2668/1998. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 7 παρ. 5 και 6 του Ν. 
2668/1998 (Α'282) «Οργάνωση του τομέα παροχής ταχυ¬ 
δρομικών υπηρεσιών». 


2. Τις διατάξεις του άρθρου 29 Ατού Ν. 1558/85 (ΑΊ37) 
«Κυβέρνηση και Κυβερνητικά όργανα», όπως αυτό προ¬ 
στέθηκε με το άρθρο 27 του Ν. 2081/1992 (ΑΊ 54) και αντι- 
καταστάθηκε με το άρθρο 1 παράγραφος 2 α του Ν. 
2469/1997 (Α'38). 

3. Τιςδιατάξειςτου Π.Δ. 293/1999 (Α'263) «Οργανισμός 
του Υπουργείου Μεταφορών και Επικοινωνιών». 

4. Την αριθμ. 18674/4176/26.3.04 κοινή απόφαση του 
Πρωθυπουργού και του Υπουργού Μεταφορών και Επι¬ 
κοινωνιών « Ανάθεση αρμοδιοτήτων του Υπουργού Μετα¬ 
φορών και Επικοινωνιών στον Υφυπουργό Μεταφορών 
και Επικοινωνιών» (ΦΕΚ 535/Β/2004). 

5. Την αριθμ. 305/61/6.2.2004 γνώμη της Εθνικής Επι¬ 
τροπής Τηλεπικοινωνιών και Ταχυδρομείων (Ε.Ε.Τ.Τ.). 

6. Το γεγονός ότι από την εφαρμογή της παρούσας 
απόφασης, δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

Μέρος I 

Κανονισμός Ακροάσεωντης Ε.Ε.Τ.Τ. 
επί παραβάσεων της νομοθεσίας 
περί ταχυδρομικών υπηρεσιών 

Ο Κανονισμός Ακροάσεων της Ε.Ε.Τ.Τ., σε σχέση με τις 
αρμοδιότητές της που αφορούν στον τομέα παροχής τα¬ 
χυδρομικών υπηρεσιών, έχει ως εξής: 

«ΚΑΝΟΝΙΣΜΟΣ ΑΚΡΟΑΣΕΩΝ ΤΗΣ Ε.Ε.Τ.Τ. 

ΕΠΙ ΘΕΜΑΤΩΝ ΠΑΡΟΧΗΣ 
ΤΑΧΥΔΡΟΜΙΚΩΝ ΥΠΗΡΕΣΙΩΝ» 

Άρθρο 1 

Πεδίο Εφαρμογής 

Η Εθνική Επιτροπή Τηλεπικοινωνιών και Ταχυδρομείων 
(Ε.Ε.Τ.Τ.) καλεί σε ακρόαση τους ενδιαφερομένους, προ- 
κειμένου αφενός να διερευνήσει περιστατικά, τα οποία 
υποπίπτουν στην αντίληψή της κατόπιν καταγγελίας ή αυ- 
τεπαγγέλτως και σχετίζονται με τις αρμοδιότητές της που 
συνδέονται με τις ταχυδρομικές υπηρεσίες, και αφετέ¬ 
ρου να επιβάλει ή να εισηγηθεί αρμοδίως τις νόμιμες κυ¬ 
ρώσεις. 

Άρθρο 2 

Σκοπός - Αντικείμενο της διαδικασίας ακρόασης 

1. Η διαδικασία ακρόασης έχει ως σκοπό το σχηματισμό 
ακριβούς εικόνας από την Ε.Ε.Τ.Τ., για γεγονότα, κατα¬ 
στάσεις και στοιχεία που αφορούν υπόθεση, η οποία εμπί¬ 
πτει στην αρμοδιότητά της, σύμφωνα με όσα ορίζει η κεί¬ 
μενη νομοθεσία. 

2. Η διαδικασία ακρόασης συνίσταται στην κλήση από 
την Ε.Τ.Τ.Τ., των εμπλεκομένων προσώπων, καθώς και 
κάθε άλλου, ο οποίος έχει έννομο συμφέρον προς τού¬ 
το ή του οποίου κρίνεται σκόπιμη η μαρτυρία, προκει- 
μένου να εκθέσουν τις απόψεις τους, προσκομίζοντας 
και κάθε διαθέσιμο αποδεικτικό στοιχείο των ισχυρι¬ 
σμών τους. 

Άρθρο 3 

Όργανα 

1. Οι ακροάσεις διεξάγονται είτε απάτην Ολομέλεια της 
Ε.Ε.Τ.Τ., είτε από Επιτροπή που αποτελείται από μέλος ή 
μέλη της Ολομέλειας της Ε.Ε.Τ.Τ. ή και μέλη του λοιπού 
επιστημονικού προσωπικού της (Επιτροπή Ακροάσεων) 
και η οποία ορίζεται με απόφαση της Ολομέλειας. 

2. Η Ολομέλεια της Ε.Ε.Τ.Τ., με σχετική απόφασή της, 
μπορεί να συγκροτεί και διαρκή Επιτροπή Ακροάσεων, 
στην οποία να παραπέμπει συγκεκριμένες κατηγορίες 
υποθέσεων. 

3. Σε κάθε περίπτωση, για υποθέσεις που αφορούν τον 
φορέα παροχής καθολικής υπηρεσίας, με τον οποίο ο 
Υπουργός Μεταφορών και Επικοινωνιών έχει συνάψει 
Συμβόλαιο Διοίκησης και Συμβόλαιο Διαχείρισης, και εί¬ 
ναι αρμόδιος για την επιβολή κυρώσεων επ' αυτού, στα 
όργανα ακρόασης συμμετέχει και εκπρόσωπος του 
Υπουργείου Μεταφορών και Επικοινωνιών με επιπρόσθε¬ 
το έργο τον έλεγχο του ως άνω φορέα ως προς την τήρη¬ 
ση των υποχρεώσεώντου που απορρέουν από τα Συμβό¬ 
λαια αυτά, στα πλαίσια των κρινόμενων υποθέσεων. 

4. Με την απόφαση συγκρότησης του οργάνου ακρόα¬ 
σης, ορίζεται και ο γραμματέας του. 

Άρθρο 4 
Προδικασία 

1. Η διαδικασία ακρόασης κινείται με απόφαση της Ολο¬ 
μέλειας της Ε.Ε.Τ.Τ., εφόσον διαπιστωθεί η ανάγκη διε¬ 
ξαγωγής της. 

2. Σε περίπτωση κατά την οποία αποφασιστεί η διεξα¬ 
γωγή διαδικασίας ακρόασης, ο Πρόεδρος ή, σε περίπτω¬ 
ση κωλύματος του, ο αρμόδιος Αντιπρόεδρος εκδίδει 
πράξη, με την οποία ορίζεται το θεματικό αντικείμενο, το 
αρμόδιο όργανο, καθώς και ο τόπος και ο χρόνος διεξα¬ 
γωγής της ακρόασης. Η πράξη επιδίδεται με δικαστικό 
επιμελητή ή άλλο δημόσιο όργανο στο καλούμενο πρό¬ 
σωπο, επέχοντας θέση κλήτευσης προς εμφάνιση ενώ¬ 
πιον του οργάνου, το οποίο θα διεξάγει την ακρόαση, 
σύμφωνα με όσα ορίζονται στο άρθρο 5 του παρόντος. 

3. Η κατά τα ανωτέρω κλήση κοινοποιείται στους ενδια¬ 
φερομένους τουλάχιστον πέντε (5) πλήρεις ημέρες πριν 
από την ημέρα της ακρόασης. Ο ενδιαφερόμενος έχει το 
δικαίωμα να λάβει γνώση των στοιχείων του τηρούμενου 
από την Ε.Ε.Τ.Τ. φακέλου και να προβεί σε ανταπόδειξη. 

4.0 καλούμενος μπορεί με την υποβολή έγγραφης ή και 
προφορικής αίτησης, να ζητήσει την παράταση της προ¬ 
θεσμίας εμφάνισής του με την επίκληση σοβαρού λόγου. 
Επί της αιτήσεως αυτής, αποφασίζει ο πρόεδρος του ορ¬ 
γάνου της ακρόασης, το οποίο πάντως μπορεί να αποφα¬ 
σίσει και αυτεπαγγέλτως την αναβολή της ακρόασης. Αί¬ 
τηση αναβολής μπορεί επίσης να υποβληθεί και κατά την 
έναρξη της συνεδρίασης του οργάνου ακρόασης, εφό¬ 
σον συντρέχει ιδιαιτέρως σοβαρός και απρόοπτος λόγος, 
επί του οποίου αποφαίνεται αμέσως το εν λόγω όργανο. 
Σε κάθε περίπτωση, η σχετική απόφαση πρέπει να είναι αι¬ 
τιολογημένη. 

5. Προκειμένου περί υποθέσεων, οι οποίες εξετάζονται 
από το όργανο του άρθρου 3 παρ. 2 της παρούσας, μπο¬ 
ρεί να τάσσεται προθεσμία, για την υποβολή μόνο γρα¬ 
πτού υπομνήματος. Το όργανο που διενεργεί την ακρόα¬ 
ση διατηρεί την ευχέρεια να καλέσειτον ενδιαφερόμενο, 
προκειμένου να αναπτύξει και προφορικώς τις απόψεις 
του. 

Άρθρο 5 

Κύρια διαδικασία 

1. Η διαδικασία ακρόασης διεξάγεται ενώπιον του κατά 
το άρθρο 3 της παρούσας, αρμόδιου οργάνου, το οποίο 
συνέρχεται για το σκοπό αυτό σε ειδική συνεδρίαση. 


2. Κατά τις συνεδριάσεις μπορούν να καλούνται τόσο 
μέλη του προσωπικού της Ε.Ε.Τ.Τ., όσο και κάθε άλλο 
πρόσωπο, του οποίου η παρουσία κρίνεται αναγκαία. 

3. Κατά την έναρξη της συνεδρίασης, ο Προεδρεύων 
προβαίνει στη νομιμοποίηση της παράστασης του κληθέ- 
ντος ή των κληθέντων προσώπων, των συμβούλων τους, 
καθώς και των προς εξέταση μαρτύρων, ανακοινώνει και 
προφορικά στα κληθέντα πρόσωπα το θεματικό αντικεί¬ 
μενο της ακρόασης και τα καλεί να αναπτύξουν σχετικώς 
τις απόψεις τους. 

4. Τα μέλη του οργάνου που διενεργεί την ακρόαση, κα¬ 
θώς και οι εκτελούντες χρέη νομικού, οικονομικού και τε¬ 
χνικού συμβούλου της Ε.Ε.Τ.Τ. μπορούν να απευθύνουν 
ερωτήσεις στους κληθέντες καθώς και στους εξεταζόμε¬ 
νους μάρτυρες. 

5. Η διαδικασία ακρόασης διεξάγεται σε μία ή περισσό¬ 
τερες συνεδριάσεις, ιδίως αν προκύψει ανάγκη υποβολής 
πρόσθετων αποδεικτικών στοιχείων ή εξέτασης επιπλέον 
μαρτύρων. Στην περίπτωση αυτή, δεν πραγματοποιείται 
νέα κλήτευση, αλλά αρκεί η προφορική γνωστοποίηση 
του Προεδρεύοντοςγιατοντόπο και το χρόνο της επόμε¬ 
νης συνεδρίασης. 

6. Κατά τη διεξαγωγή της ακρόασης, το όργανο του άρ¬ 
θρου 3 της παρούσας, χρησιμοποιεί οποιοδήποτε νόμιμο 
αποδεικτικό μέσο. 

7. Οι ενδιαφερόμενοι μπορούν πριν, κατά, αλλά και με¬ 
τά το πέρας της προφορικής διαδικασίας, ύστερα από 
την χορήγηση σχετικής προθεσμίας, να υποβάλουν γρα¬ 
πτό υπόμνημα, με το οποίο να αναπτύσσουν τους ισχυρι¬ 
σμούς τους. 

8. Κατά τη συνεδρίαση τηρούνται πρακτικά από το 
γραμματέα. Στα πρακτικά μνημονεύονται ιδίως, τα ονό¬ 
ματα και η ιδιότητα των παριστάμενων μελών, ο τόπος και 
ο χρόνος της συνεδρίασης, τα θέματα που συζητήθηκαν 
με συνοπτική αλλά περιεκτική αναφορά, η μορφή και τα 
αποτελέσματα της ψηφοφορίας και οι αποφάσεις που λή- 
φθηκαν. Στο πρακτικό καταχωρίζονται και οι γνώμες των 
μελών που μειοψήφησαν. Το πρακτικό συντάσσεται από 
το γραμματέα και υπογράφεται από τα μέλη του κατά το 
άρθρο 3 της παρούσας, αρμοδίου οργάνου. 

9. Μετά το πέρας της διαδικασίας ακρόασης, το όργα¬ 
νο ακρόασης, αφού συνέλθει σε μυστική συνεδρίαση και 
λάβει χώρα ανταλλαγή απόψεων των μελών του, όταν 
πρόκειται περί συλλογικού οργάνου, διατυπώνει το πόρι¬ 
σμά του, σύμφωνα με τις οικείες διατάξεις, το οποίο εντέ- 
λει προωθείται προς την Ολομέλεια της Ε.Ε.Τ.Τ., σε περί¬ 
πτωση κατά την οποία αυτή δεν συμπίπτει με το όργανο 
ακρόασης, προκειμένου να αποφασίσει σχετικώς. Η Ολο¬ 
μέλεια της Ε.Ε.Τ.Τ. μπορεί να αναπέμψειτην υπόθεση στο 
όργανο της ακρόασης, εάν διαπιστώσει την ύπαρξη νομι¬ 
κών ή ουσιαστικών πλημμελειών. 

10. Σε περίπτωση που η Ολομέλεια της Ε.Ε.Τ.Τ. διαπι- 
στώσειτην ύπαρξη παράβασης, επιβάλλειτηνπροσήκου- 
σα κύρωση. Στην περίπτωση κατά την οποία οι κυρώσεις 
στρέφονται κατά του φορέα παροχής καθολικής υπηρε¬ 
σίας, αποστέλλει εισήγηση προς τον Υπουργό Μεταφο¬ 
ρών και Επικοινωνιών, προκειμένου να ασκήσει τη σχετι¬ 
κή αποφασιστική αρμοδιότητά του (άρθρο 25 παρ. 2 του 
Ν. 2668/1998 όπως αντικαταστάθηκε με το άρθρο 11 του 
Ν. 3185/2003). 

11. Η απόφαση της Ε.Ε.Τ.Τ. επιδίδεται σε εκείνους, τους 
οποίους αφορά, με δικαστικό επιμελητή ή άλλο δημόσιο 
όργανο. 

12. Η Ολομέλεια της Ε.Ε.Τ.Τ.έχειτην αρμοδιότητα να ανα¬ 
καλεί την απόφασή της, εφόσον περιέλθουν σε γνώση της 
νέα στοιχεία ή στοιχεία που δεν της είχαν γνωστοποιηθεί. 

Άρθρο 6 

Λήψη προσωρινών - ρυθμιστικών μέτρων 

1. Κατάτο χρονικό διάστημα που μεσολαβεί έως την έκ¬ 
δοση οριστικής απόφασης, το κατά το άρθρο 3 της πα¬ 
ρούσας, όργανο ακρόασης μπορεί να διατάξει οποιοδή- 
ποτε μέτρο κρίνει ως αναγκαίο και κατάλληλο, προκειμέ- 
νου να αποτραπεί η επέλευση ανεπανόρθωτης ή 
δυσεπανόρθωτης βλάβης σε ένα πρόσωπο ή μία κατηγο¬ 
ρία προσώπων ή να προστατευθεί το δημόσιο συμφέρον. 

2. Τα μέτρα της παρ. 1 του παρόντος άρθρου, λαμβά- 
νονται με αιτιολογημένη απόφαση, είτε αυτεπαγγέλτως 
είτε κατόπιν σχετικής γραπτής, τεκμηριωμένης αίτησης 
των ενδιαφερομένων. Το σχετικό αίτημα μπορεί να περι¬ 
λαμβάνεται στο κείμενο της υποβαλλόμενης καταγγελίας 
ή να υποβάλεται με χωριστό έγγραφο. 

Άρθρο 7 

Εφαρμοστέες διατάξεις 

Ενόσω δεν ορίζεται κάτι διαφορετικό στις διατάξεις της 
κείμενης νομοθεσίας, καθώς και στον παρόντα Κανονι¬ 
σμό, η διαδικασία ακροάσεων διέπεται από τον Κώδικα Δι¬ 
οικητικής Διαδικασίας (Ν. 2690/1999)». 

Μέρος II 

Καθορισμός του είδους και της διαδικασίας διενέργειας 
ερευνών ή άλλων ελεγκτικών πράξεων της Ε.Ε.Τ.Τ., 
για τη διαπίστωση παραβάσεων του Ν. 2668/1998. 

1. Η Ε.Ε.Τ.Τ., προκειμένου να ασκήσει τις ελεγκτικές αρ¬ 
μοδιότητες του άρθρου 7 παράγρ. 4 εδάφιο ιε' του Ν. 
2668/1998, όπως αντικαταστάθηκε με το άρθρο 3 παρ. 4 
του Ν. 3185/2003, ενεργεί ως ακολούθως: 

(α) Πραγματοποιεί επιτόπιους ελέγχους στους χώρους 
λειτουργίας των ταχυδρομικών επιχειρήσεων. 

(β) Ειδικά ως προς τον έλεγχο καταστρατήγησης των 
αποκλειστικών δικαιωμάτων του φορέα παροχής καθολι¬ 
κής υπηρεσίας, διεξάγει έρευνες σε ιδιωτικούς ή δημόσι¬ 
ους χώρους για τη διαπίστωση τυχόν καταστρατηγήσεων. 
Οι ελεγχόμενοι υποχρεούνται να διευκολύνουν τις έρευ¬ 
νες της Ε.Ε.Τ.Τ.. Για το σκοπό αυτό, η Ε.Ε.Τ.Τ. μπορεί να 
ζητά στοιχεία από οιοδήποτε φορέα ή συνεργαζόμενο ορ¬ 
γανισμό για την ταχυδρομική διακίνηση, που θα πρέπει να 
της χορηγούνται εντός προθεσμίας που θα ορίζει η ίδια, 
καθώς και να ελέγχει χώρους, γραφεία, οχήματα, φακέ¬ 
λους κ.λπ. για τη διαπίστωση τυχόν καταστρατηγήσεων. 

(γ) Διεξάγει πραγματογνωμοσύνες για την εξέταση ει¬ 
δικών θεμάτων, που έχουν σχέση με την τήρηση των νο¬ 
μοθετικών διατάξεων που διέπουν τη λειτουργία των τα¬ 
χυδρομικών επιχειρήσεων στοντομέα παροχήςταχυδρο¬ 
μικών υπηρεσιών, συμπεριλαμβανομένων και των 
κανόνων ανταγωνισμού και τιμολόγησης. 

(δ) Συνεργάζεται με άλλες αρχές, προκειμένου να διε- 
ρευνήσει τη βασιμότητα καταγγελιών που αφορούν σε 
παραβιάσεις δικαιωμάτων των χρηστών ταχυδρομικών 
υπηρεσιών. 

(ε) Συλλέγει σχετικές πληροφορίες και στοιχεία από δη¬ 
μόσιες υπηρεσίες, επιμελητήρια, οργανισμούς και ιδιωτι¬ 
κές επιχειρήσεις. 

2. Γ ιατην εξέταση ειδικών θεμάτων, η Ε.Ε.Τ.Τ. μπορεί να 
επικουρείται στο έργο της, αναθέτοντας εν άλω ή εν μέ- 
ρει τις δραστηριότητές της σε τρίτα πρόσωπα (φυσικά ή 


νομικά), τα οποία διαθέτουν ειδικές γνώσεις και εμπειρία 
στο εκάστοτε υπό εξέταση θέμα. 

3. Η Ε.Ε.Τ.Τ. κατά την άσκηση των ελεγκτικών αρμοδιο¬ 
τήτων της, μπορεί να συνιστά ομάδες εργασίας. Κάθε 
ομάδα εργασίας συγκροτείται από μέλη, τα οποία ανή¬ 
κουν στο προσωπικό της Ε.Ε.Τ.Τ., και μπορεί να υποστη¬ 
ρίζεται από άτομα καταλλήλων γνώσεων του ιδιωτικού ή 
του δημοσίου τομέα. Τα πρόσωπα που επιλέγονται πρέ¬ 
πει να διαθέτουν επαρκείς γνώσεις και εμπειρία στο αντι¬ 
κείμενο, το οποίο πρόκειται να εξεταστεί. 

4. Μετην απόφαση συγκρότησης καθορίζεται και ο χρό¬ 
νος, μέσα στον οποίο θα πρέπει να ολοκληρωθεί η έρευ¬ 
να και να υποβληθεί το σχετικό πόρισμα. Σε περίπτωση 
που ο χρόνος διεξαγωγής της έρευνας που τάχθηκε, δεν 
επαρκεί, υποβάλλεται αίτημα για παράταση, παραθέτο¬ 
ντας τους λόγους που την επιβάλλουν. Επί του αιτήματος 
αυτού, εκδίδεται απόφαση του αρμόδιου για τη συγκρό¬ 
τηση της ομάδας εργασίας, οργάνου. 

5. Το οριζόμενο όργανο προβαίνει στη διεξαγωγή έρευ¬ 
νας, καθώς και στη συλλογή στοιχείων, σύμφωνα με όσα 
προβλέπει το άρθρο 7 παρ. 5 του Ν. 2668/1998. 

6. Σε περίπτωση που κριθεί αναγκαίο, το όργανο που 
διεξάγει την έρευνα μπορεί να προτείνει στην Ολομέλεια 
της Ε.Ε.Τ.Τ. τη διεξαγωγή ακρόασης. Σε περίπτωση θετι¬ 
κής απόφασης, η ακρόαση διεξάγεται σύμφωνα με τον 
Κανονισμό Ακροάσεων της Ε.Ε.Τ.Τ. 

Μετά την ολοκλήρωση της έρευνάς της, η ομάδα εργα¬ 
σίας συντάσσει πόρισμα, το οποίο υποβάλλει στην Ολο¬ 
μέλεια της Ε.Ε.Τ.Τ. 

Μέρος III 

Μεταβατικές και Τελικές Διατάξεις 

1. Στο πεδίο εφαρμογής της παρούσας απόφασης εμπί¬ 
πτουν διαδικασίες ακροάσεων ή ελεγκτικές πράξεις που 
θα διεξαχθούν μετά την έναρξη της ισχύος της. 

2. Η αριθμ. 26246/752/17.5.2000 (Β' 683) Υπουργική 
απόφαση «Καθορισμός του είδους και της διαδικασίας 
διενέργειας ερευνών ή άλλων ελεγκτικών πράξεων στις 
οποίες μπορεί να προσφύγει η Ε.Ε.Τ.Τ. για τη διαπίστωση 
παραβάσεων του Ν. 2668/1998, της διαδικασίας ακροά¬ 
σεων, κ.λπ.» καταργείται. 

3. Η ισχύς της παρούσας απόφασης αρχίζει από τη δη¬ 
μοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2004 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΝΕΡΑΝΤΖΗΣ 
-Φ- 

Αριθ.512 (7) 

Συγκρότηση Κλιμακίου Ελέγχου Αλιευτικών Προϊόντων 
στο Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Το Ν. 3200/1955 «περί διοικητικής αποκεντρώσεως». 

2. Το Ν. 2218/1994 «ίδρυση Νομαρχιακής Αυτοδιοίκη¬ 
σης, τροποποίηση διατάξεων για την πρωτοβάθμια αυτο¬ 
διοίκηση, την περιφέρεια και άλλες διατάξεις» (ΦΕΚ 90 τ. 
Α'), όπως τροποποιήθηκε και συμπληρώθηκε με το Νόμο 
2240/1994 (ΦΕΚ 153τ.Α'). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12325 


3. Το Π. Διάταγμα30/96 (ΦΕΚ21 τ.Α') «Κώδικας Νομ. Αυ¬ 
τοδιοίκησης». 

4. Το άρθρο 46του Ν. 2538/1997 (ΦΕΚ 133τ.Α') «τροπο¬ 
ποίηση κείμενης Νομοθεσίας για τα γεωργικά και κτηνια¬ 
τρικά φάρμακα κ.λπ.» όπως τροποποιήθηκε με το Ν. 
2945/2001 (ΦΕΚ 223 τ.Α'). 

5. Την απόφαση Υπ. Γεωργίας 164268 «καθορισμός αρ¬ 
μοδιοτήτων και τρόπου λειτουργίας Κλιμακίων Ελέγχου 
Αλιευτικών Προϊόντων». 

6. Τα έγγραφα 2319/11.6.04 και 1993/10.6.2004 των 
αντίστοιχωνΔ/νσεων Ν.Α. Μεσσηνίας Εμπορίου Βιομηχα¬ 
νίας και Τουρισμού και Κτηνιατρικής. 

7. Την προφορική εισήγηση του αρμόδιου Τμήματος 
Αλιείας Ν.Α. Μεσσηνίας, αποφασίζουμε: 

Συγκροτούμε το Κλιμάκιο Ελέγχου Αλιευτικών Προϊό¬ 
ντων με περιοχή αρμοδιότητας το Νομό Μεσσηνίας, απο- 
τελούμενο από τους: 

1. Γεωργίου Ζωή του Χρήστου, με βαθμό Α' Ιχθυολόγο, 
Προϊσταμένη του Τμήματος Αλιείας Ν.Α.Μ., ως τακτικό 
μέλος και επικεφαλής του κλιμακίου αυτού και με ανα- 
πληρώτριά της την Σγούρου Χρυσή του Ευστ., υπάλληλο 
με βαθμό Α'του κλάδου ΔΕ 18 Επιμελητών Ιχθυοτροφεί¬ 
ων του Τμήματος Αλιείας Ν.Α.Μ. 

2. Πολυκάρπου Ανδρέα του Χριστοφή, Κτηνίατρο με 
βαθμό Α', Προϊστάμενο του Τμήματος Κτηνιατρικής Δη¬ 
μόσιας Υγείας της Δ/νσης Κτηνιατρικής Ν.Α.Μ., ως τακτι¬ 
κό μέλος, με αναπληρωτή του τον Σκιαδά Πόνο του Σω¬ 
τηρίου, Κτηνίατρο με Α' βαθμό της ίδιας Δ/νσης. 

3. Βουγιούκα Ιωάννη, υπάλληλο με Β' βαθμό της Δ/νσης 
Εμπορίου Βιομηχανίας και Τουρισμού της Ν.Α.Μ. ως τα¬ 
κτικό μέλος με αναπληρώτριάτου την Βρυώνη Παναγιώ¬ 
τα, υπάλληλο με Δ' βαθμό της ίδιας Δ/νσης. 

Το Κλιμάκιο Ελέγχου Αλιευτικών Προϊόντων (Κ.Ε.Α.Π.) 
έχει διετή θητεία, κατά δε τη διάρκεια της θητείας επιτρέ¬ 
πεται η αντικατάσταση των μελών του Κλιμακίου και στον 
επικεφαλής και τα μέλη του καταβάλλεται ειδική μηνιαία 
αποζημίωση, η δαπάνη της οποίας βαρύνει τα έσοδα του 
Κ.Τ.Γ.Κ. και Δασών, σύμφωνα με το άρθρο 47 του Ν. 
2538/97 (Α'242). 

Έργο του Κ.Ε.Α.Π. είναι ο έλεγχος της τήρησης της ορ¬ 
θής εφαρμογής του συνόλου της Κοινοτικής και Εθνικής 
Νομοθεσίας, που αφορά την εμπορία των νωπών αλιευτι¬ 
κών προϊόντων, που προορίζονται για κατανάλωση, πριν/ 
ή και κατά την πρώτη πώληση αυτών, στους χώρους πρώ¬ 
της πώλησης, σε λιμένες εκφόρτωσης, στα σημεία εισό¬ 
δου της χώρας και σε χώρους συντήρησης ή αποθήκευ¬ 
σης αυτών. 

Για την καλή λειτουργία του Κ.Ε.Α.Π. μπορεί να ζητηθεί 
συνδρομή και άλλων υπηρεσιών (Λιμενικής Αρχής, 
ΕΛ.ΑΣ.,Δ.Ο.Υ. κ.λπ.). 

Η προηγούμενη απόφασή μας 399/12.5.2004 σχετικά 
με το ίδιο θέμα, παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 11 Ιουνίου 2004 

Ο Νομάρχης 
ΔΗ Μ. ΔΡΑΚΟΣ 


Αριθ. 30085 (8) 

Μεταβίβαση αρμοδιοτήτων στον Αντιπρόεδρο 
του ΔΣ/Εθνικού Οργανισμού Φαρμάκων. 

Ο ΠΡΟΕΔΡΟΣ ΤΟΥΔ.Σ. 

ΤΟΥ ΕΘΝΙΚΟΥ ΟΡΓΑΝΙΣΜΟΥ ΦΑΡΜΑΚΩΝ 

Έχοντας υπόψη: 

1. Τις διατάξεις: 

α) Του Ν. 1316/1983 «Ίδρυση,Οργάνωση και Αρμοδιό¬ 
τητες του Εθνικού Οργανισμού Φαρμάκων» όπως τροπο¬ 
ποιήθηκε και συμπληρώθηκε μεταγενέστερα. 

β) Του Π.Δ. 142/1989 «Οργανισμός του Εθνικού Οργα¬ 
νισμού Φαρμάκων», όπως τροποποιήθηκε με το Π.Δ. 
151/1993. 

2, Την αριθμ. 8/23.4.2004 Πράξη του Υπουργικού Συμ¬ 
βουλίου (ΦΕΚ 104/30.4.2004τευχ. Ν.Π.Δ.Δ.) 

2. Την υπ’ αριθμ. ΔΥΙδ/οικ.46575/13.5.2004 απόφαση 
του Υπουργού Υγείας και Κοινωνικής Αλληλεγγύης (ΦΕΚ 
116/14.5.2004τευχ. Ν.Π.Δ.Δ.). 

3. Τις υπηρεσιακές ανάγκες. 

Το γεγονός ότι από τις διατάξεις αυτής της απόφασης 
δεν προκαλείται καμία δαπάνη, αποφασίζουμε: 

Μεταβιβάζουμε στον Αντιπρόεδρο του ΔΣ Εθνικού Ορ¬ 
γανισμού Φαρμάκων, Κοντοζαμάνη Βασίλειο τις παρακά¬ 
τω αρμοδιότητες: 

α) Την λειτουργική εποπτεία της Δ/νσης Οικονομικού (ο 
Πρόεδρος διατηρεί την αρμοδιότητα υπογραφής ενταλ¬ 
μάτων, συμβάσεων, αναθέσεις εργασιών κ.λπ.). 

β) Την εποπτεία της λειτουργίας της Δ/νσης Οργάνω¬ 
σης και Πληροφορικής. 

Επίσης αναλαμβάνει: 

Την αναγνώριση και αποτύπωση όλωντων σημερινών λει- 
τουργιώντου Εθνικού Οργανισμού Φαρμάκων (σε συσχετι¬ 
σμό με το ισχύον Οργανόγραμμα του Εθνικού Οργανισμού 
Φαρμάκων), ώστε να εισηγείταιτις απαραίτητες μεταβολές. 

Την αναγνώριση και αποτύπωση όλωντων εγκατεστη¬ 
μένων επιχειρησιακών συστημάτων-διαδικασιών, μηχα¬ 
νογραφικών συστημάτων και συστημάτων υποστήριξης 
αποφάσεων που εμπλέκονται στις Κύριες και Βοηθητικές 
Λειτουργίες του Εθνικού Οργανισμού Φαρμάκων. 

Την εκτίμηση των δυνατοτήτων των εγκατεστημένων συ¬ 
στημάτων ώστε να υποστηρίξουν την αποδοτική και αποτε¬ 
λεσματική λειτουργία του Εθνικού Οργανισμού Φαρμάκων. 

Ο Αντιπρόεδρος του Εθνικού Οργανισμού Φαρμάκων 
αναλαμβάνει να εξετάσει την παρούσα επιχείρηση υπο¬ 
δομή του Οργανισμού, να αξιολογήσει την αποδοτικότη- 
τά της, να αναγνωρίσει και να εισηγηθεί στον Πρόεδρο 
μελλοντικές βελτιωτικές ενέργειες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χολαργός, 28 Μάΐου 2004 
Ο Πρόεδρος 

ΔΗΜΗΤΡΙΟΣ ΒΑΓΙΩΝΑΣ 

-♦- 

Αριθ. 33956 (9) 

Μεταβίβαση αρμοδιοτήτων στους Διευθυντές 
του Εθνικού Οργανισμού Φαρμάκων. 

Ο ΠΡΟΕΔΡΟΣ ΤΟΥΔ.Σ. 

ΤΟΥ ΕΘΝΙΚΟΥ ΟΡΓΑΝΙΣΜΟΥ ΦΑΡΜΑΚΩΝ 

Έχοντας υπόψη: 

1. Τις διατάξεις: 

α. Του Ν. 1316/1983 «Ιδρυση, Οργάνωση και αρμόδιό- 

τητες Εθνικού Οργανισμού Φαρμάκων», όπως τροποποι¬ 
ήθηκε κα συμπληρώθηκε μεταγενέστερα. 

β. Του Π.Δ. 142/1989 «Οργανισμός Εθνικού Οργανι¬ 
σμού Φαρμάκων», όπως τροποποιήθηκε με το Π.Δ. 
151/1993. 

γ. Την αριθμ. 8/23.4.2004 πράξη του Υπουργικού Συμ¬ 
βουλίου, που δημοσιεύθηκε στο ΦΕΚ 104/30.4.2004 τεύ¬ 
χος ΝΠΔΔ. 

δ. Τις υπηρεσιακές ανάγκες, αποφασίζουμε: 

Μεταβιβάζουμε στους Προϊσταμένους των Διευθύνσε- 
ωντου Εθνικού Οργανισμού Φαρμάκωντις παρακάτω αρ¬ 
μοδιότητες: 


1. Την υπογραφή εγγράφων με τα οποία: 
α. Ζητούνται Υπηρεσιακές πληροφορίες ή στοιχεία από 
άλλες Υπηρεσίες ή Ν.Π.Ι.Δ. (εταιρείες), για τρέχοντα θέ¬ 
ματα του τομέα της αρμοδιότητάς των, όπως (π.χ. απα¬ 
ντήσεις σε ερωτήματα ενδιαφερόντων, ελλείψεις στοιχεί¬ 
ων των φακέλων, ενημέρωση φακέλων κ.λπ.). 

β. Ζητούνται πληροφορίες, στοιχεία ή δικαιολογητικά 
από ιδιώτες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χολαργός, 17 Ιουνίου 2004 
Ο Πρόεδρος 
ΔΗΜ. ΒΑΓΙΩΝ ΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




